Нарткъалэ щащI унэлъащIэр нэхъыфI дыдэхэм ящыщщ
УнэлъащIэ къыщIи гъэкIыу Нарткъалэ дэт «Русталим» жэуап зэхэгъэщхьэхукIа зыхь зэгухьэныгъэм и продукцэр нэхъыфI дыдэхэм ящыщу къыщалъытащ Сочэ къалэм щекIуэкIа «УнэлъащIэ вернисаж-2013» дунейпсо гъэлъэгъуэныгъэм. Урысейми нэгъуэщI къэралхэми ящыщу абы зи продукцэр утыку къыщизылъхьа IуэхущIапIэу 100-м щIигъум ящыщу урысейпсо конкурсым и сертификат зратар «Русталим» ООО-м и закъуэщ.
Мы IуэхущIапIэм и генеральнэ директор Таз МэчрэIилрэ абы и лэжьэгъухэмрэ а гъэлъэгъуэныгъэм къыщратащ «Ягъэлъэгъуа продукцэм фIагъ лъагэ зэриIэм папщIэ», «Дизайнер лэжьыгъэ нэхъыфIым папщIэ» дипломхэр. Апхуэдэу унэлъащIэ зыгъэхьэзыр, пхъэм елэжь промышленностым хиубыдэ предприятэхэм я ассоциацэм и деж щыIэ художественно-техникэ советым и унафэкIэ предприятэм цIэ къыхуагъэфэщащ унэлъащIэмрэ ар къызыхащIыкI пкъыгъуэхэмрэ я гъэлъэгъуэныгъэм и лауреатыр.
Сокъур Риммэ.
